தெய்வச் சிதம்பர தேவா உன் சித்தம் திரும்பிவிட்டால்  பொய்வைத்த சொப்பன மாமன்னர் வாழ்வும் புவியுமெங்கே  மெய் வைத்த செல்வமெங்கே மண்ட லீகர்தம் மேடையெங்கே  கைவைத்த நாடக சாலையெங்கே இது கண் மயக்கே (13)  உடுப்பானும் பாலன்னம் உண்பானும் உய்வித் தொருவர் தம்மைக்  கெடுப்பானும் ஏதென்று கேள்வி செய்வானும் கதியடங்கக்  கொடுப்பானும் தேகி என்று ஏற்பானும் ஏற்கக் கொடாமல் நின்று  தடுப்பானும் நீயல்லை யோ தில்லை ஆனந்தத் தாண்டவனே (14) 